«Құсмұрын кенті әкімінің аппараты»мемлекеттік мекемесінің «Балапан» Құсмұрын балабақшасы» МКҚК

**II-кіші тобының ұйымдастырылған оқу қызметінің технологиялық конспектісі № 9**

**Өткізу күні:** «23» Қаңтар 2020ж

**Тәрбиеші:** Қуанышбаева Гульнара Суйнбековна

**Білім беру саласы: «**Коммуникация»

**Бөлімі:** «Көркем әдебиет»

**Өтпелі тақырып:** «Қардың пайдасы»

**Тақырыбы:** «Қардың пайдасы»

**Мақсаты:**

**1.Тәрбиелік:** Кейіпкерлерге жанашырлық танытуға тәрбиелеу

**2.Дамытушылық:** Сұрақтарға жауап беруге арттыру.

**3.Оқыту:** Тақырыпқа сәйкес шығармадағы оқиғаны эмоционалды қабылдауға баулу.

**Ресурстармен қамтамасыз ету:** ТСО, аудиожазба, ойынға көрнекі-құралдар, мнемокестенің суреттері.

**Билингвалдық компонент:**Қысқы баспана-зимовье зверей, қасқыр**-**волк,қой-баран, бұқа-бык, мысық-кошка, шошқа-свинья, әтеш-петух.

**Сөздік жұмыс:**Қысқы баспана, қасқыр,қой, бұқа, мысық, шошқа, әтеш.

**Ұйымдастырылған оқу қызметінің барысы:**

**1.Ұйымдастырушылық кезеңі:**

***Жылы щеңбер:***

Қуанамын мен де!

Қуанасың сен де!

Қуанайық бәріміз

Арайлап шыққан күнге!

Сәлеметсіздер ме, балалар!

**Тосын дауыс:**

-Балалар сендер мына дауысқа назар аударыңдаршы бұл ненің дауысы ?

-Бұл дауыс қай мезгілге тән ?

-Қазір жылдың қай мезгілі ?

-Қыс мезгілінде ауа райы қандай болады ?

**2.Негізгі бөлім:**

***1.Ертегімен таныстыру:***

Балалардың назарын теледидарға аудару, слайд арқылы «Қысқы баспанасы» атты ертегімен таныстыру.

***2.Миға-шабуыл*** *(*сұрақ – жауап):

-Енді балалар сендердің алдарыңа мнемокесте қойып қойдым осы кестеден не көріп тұрсыңдар ?

-Орманда қандай аңдар өмір сүреді?

-Олар не тұрғызды?

-Олардың үйлеріне нелер келді?

-Қасқырлар неден қорықты?

-Қасқыр қандай кейіпкер? Жаман ба, жақсы ма?

-Ал жақсы кейіпкерлерді атаңдаршы?

-Бұқа, қой, шошқа, әтеш, мысық бір-бірімен дос болды ма?

-Өте жақсы! Жарайсыңдар! Ал енді бір ойын ойнайық:

**Балаларды деңгейлеріне сай екі топқа бөлу.Саралау жүргізу.Топпен жұмыс және жеке жұмыс жүргізу.**

***3. Педагог жетекшілігімен ойын: «Дауысынан тауып ал»***

**Мақсаты:** Ертегі кейіпкерлердің аудиожазбаны тыңдап, кеіпкердің суретін көрсете алады.

**Ойынның шарты:** Тәрбиеші ертегідегі кейіпкердің дауыстарын аудиожазба арқылы қосады, ал балалар тыңдап сол кейіпкердің суретін тауып, көрсетеді.

***4.Сергітусәті:***

«Би билегім келеді...»

**5.1 топ: *Құрылымдалған ойын:«Көлеңкесін тауып ал****»*

**Мақсаты:** Ертегі кейіпкерлердің көлеңкесін тауып, фломастермен көрсете алады.

**Ойын шарты:**Игровизор арқылы ертегі кейіпкерлердің көлеңкесін фломастермен сызып, көрсетеді.

**2 топ: *Құрылымдалған ойын: «Өз жануарынды құрастырып, ата»***

**Мақсаты:**Қиылған суреттерден жануарларды құрастыра алады.

**Ойын шарты:**Жануарлардың суреттерін құрастырады және атайды.

**6.«Шығармашылық» «Аппликация»**

***Саусақ жаттығу:***

Төртбұрышты қолданып,

Дөңгелекті қолданып,

Көрпешені жасаймыз

Әдемісін ішінен

Досымызға сыйлаймыз.

***«Қысқы баспана»***

**Мақсаты:** Жануарларға үй жапсыруға баулу.

**Жұмыс барысы:** Дайын түрлі-түсті қағаздардан, әртүрлі пішіндерден үй жапсырады.

**Қортынды:**

-Біз қандай пішіндерден үй құрастырдық?

-Үйіміз қалай шықты?(әдемі,кең,)

-Осымен бүгінгі оқу қызметіміз соңына келді: «Береке түбі - бірлікте» мақал-мәтел бекер айтылмаған.Біздің ертегідегі кейіпкерлер баспанасын бірге қасқырлардан қорғап, жеңді.

- Сендерге жануарлар өз рахметтерін айтып, сыйлық беріп жіберіпті. -Тамаша!Сендердің бүгін оқу қызметіне қатысқандарың үшін, мен сендерге көңілді смалик бергім келіп отыр, оқу қызметтерге осындай белсенділіктерің үшін көп рақмет.